
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 74 

3 Φεβρουάριου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Τροποποίηση Υπηρεσιακού Οργανισμού ΕΡΤ - ΑΕ. 1 
Τροποποίηση της 17570/Ε/4268/13.8.93 απόφα¬ 
σης Υπ. Προεδρίας της Κυβέρνησης. . 2 

Αποζημίωση Προέδρου, μελών, γραμματέα κ.λπ. 
του Διοικητικού Συμβουλίου Κοινοτικής Επιχεί¬ 
ρησης Ύδρευσης και Αποχέτευσης Παραλίας 

Νομού Πιερίας. .. 3 

Αποζημίωση μελών Επιτροπής Κατατακτηρίων Εξε¬ 
τάσεων πτυχιούχων Τ.Ε.Ι., Κ.Α.ΤΈΈ. και λοιπών 
Ανωτέρων Σχολών υπερδιετούς κύκλου σπουδών 

για την εισαγωγή τους στα Α.Ε.Ι. . 4 

Καθορισμός επιτοκίου τρίτης τοκοφόρου περιόδου 
του δανείου έκδοσης 30.1.92 κυμαινόμενου επι¬ 
τοκίου οκταετούς διάρκειας. 5 

Αντικατάσταση και συμπλήρωση των διατάξεων της 
Α2β/οικ. 3938/7.10.87 Υπουργικής Απόφασης 
(ΦΕΚ 577) σχετικής με την οργάνωση, λειτουργία 

και διοίκηση του ΚΕ.Θ.Ε.Α. . 6 

Αύξηση πάγιας προκαταβολής στο Ψυχιατρικό Νο¬ 
σοκομείο Θεσσαλονίκης. 7 

Έγκριση Π.Μ.Σ. του Τμήματος Γεωλογίας του Παν/ 

μ ίου Πατρών. 8 

Άδεια κατοχής Β' θέσης στον Παναγιώτη Σύψα. .. 9 

Προσθήκη τμημάτων σπουδών.10 

Προσθήκη τμήματος σπουδών στο Αχίλλειο Ωδείο 
Λάρισας. 11 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 1660/Ε1 (1) 


Τροποποίηση Υπηρεσιακού Οργανισμού ΕΡΤ - ΑΕ. 

Ο ΥΦΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του άρθρου 19 παρ. 5 του Ν. 
1730/87 (Ελληνική Ραδιοφωνία - Τηλεόραση). 

2. Τις διατάξεις του Ν.Δ. 216/74 «Περί συστάσεως 


Υπουργείου Προεδρίας της Κυβέρνησης». 

3. Τις διατάξεις του Π.Δ. 258/93 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης». 

4. Την αρ. 4156/Ζ2/552/30.3.1993 (ΦΕΚ 216 τ.Β7 
31.3.93) απόφαση του Υπουργού Επικράτειας «Σύ¬ 
σταση Γενικής Διεύθυνσης Ειδήσεων και Επικαιρότη- 
τας στην ΕΡΤ - ΑΕ». 

5. Την αριθμ. 21563/Ζ/18.10.1993 (ΦΕΚ827τ.Β7 
18.10.1993) απόφαση του Πρωθυπουργού και του 
Υπουργού Προεδρίας της Κυβέρνησης «Καθορισμός 
αρμοδιοτήτων του Υφυπουργού Προεδρίας της Κυβέρ¬ 
νησης Ευάγγελου Βενιζέλου». 

6. Τις αριθμ. 257/22.12.1993 θ.6ο 259/4.1.1994 
θ.9ο, και 260/12.1.1994 θ.4ο Αποφάσεις του Διοικη¬ 
τικού Συμβουλίου της ΕΡΤ. 

7. Το αριθμ. 1354/25.1.1994 έγγραφο της ΕΡΤ 
«περί τροποποίησης Υπηρεσιακού Οργανισμού της 
ΕΡΤ - ΑΕ». 

8. Τις διατάξεις του άρθρου 27 του Ν.2081/1992 και 
το γεγονός ότι έχει προβλεφθεί η σχετική πίστωση 
στον προϋπολογισμό της ΕΡΤ για το 1994 για την κά¬ 
λυψη της δαπάνης από τη σύσταση της νέας Γενικής 
Διεύθυνσης, αποφασίζουμε: 

Εγκρίνουμε την τροποποίηση του Υπηρεσιακού Ορ¬ 
γανισμού της ΕΡΤ ως εξής: 

Α. Συστήνουμε στην ΕΡΤ - ΑΕ Γενική Διεύθυνση 
Προβολής του Κοινοβουλευτικού Έργου. 

Β. Η Γενική Διεύθυνση Προβολής Κοινοβουλευτικού 
Έργου απαρτίζεται από τις εξής υπηρεσιακές μονάδες 
με τις αρμοδιότητες που αναφέρονται σ’αυτές: 

1. Γραφείο Γενικού Διευθυντή 

Το Γ ραφείο Γ ενικού Διευθυντή εξασφαλίζει τη γραμ¬ 
ματειακή εξυπηρέτησή του, συγκεντρώνει τα αναγκαία 
ενημερωτικά στοιχεία για την άσκηση των καθηκόντων 
του και οργανώνει την επικοινωνία του με τις υπηρε¬ 
σίες και τους πολίτες. 

Τη Διεύθυνση Σύνταξης συγκροτούν τα παρακάτω 
τμήματα με τις αρμοδιότητες που αναφέρονται στο κα¬ 
θένα: 

α) Τμήμα Βουλής των Ελλήνων. 

Η παρακολούθηση, μετάδοοη και προβολή των Κοι¬ 
νοβουλευτικών δραστηριοτήτων της Βουλής μέσα από 
τα προγράμματα της ΕΡΤ. 

β) Γραφείο Ευρωπαϊκού Κοινοβουλίου. 

Η κάλυψη και προβολή των δραστηριοτήτων του Ευ¬ 
ρωπαϊκού Κοινοβουλίου και των άλλων οργάνων της 
Ευρωπαϊκής Ένωσης, η προβολή του Κοινοβουλευτι¬ 
κού Έργου των Ελλήνων Ευρωβουλευτών και των λοι¬ 
πών εκπροσώπων της χώρας στα διάφορα κοινοτικά 
όργανα. 

Καθήκοντα Διευθυντή Σύνταξης και υπευθύνων του 
Τμήματος Βουλής των Ελλήνων και του Γραφείου Ευ¬ 
ρωπαϊκού Κοινοβουλίου, μπορεί να ανατίθεται και σε 
έκτακτο προσωπικό ειδικών θέσεων των περιπτώσεων 
του άρθρου 7 του Γενικού Κανονισμού Προσωπικού. 

γ) Τμήμα Τεχνικής Στήριξης. 

Η ευθύνη για την τεχνική κάλυψη των δραστηριοτή¬ 
των της Γενικής Διεύθυνσης σε συνεργασία με τις άλ¬ 
λες αρμόδιες υπηρεσίες της ΕΡΤ. 

δ) Τμήμα Διοίκησης και Οικονομικής Στήριξης. 

Η ευθύνη για τα θέματα που έχουν σχέση με το προ¬ 
σωπικό της Γενικής Διεύθυνσης και αφορούν την πα¬ 
ρουσία του, τα προγράμματα εργασίας του, τον έλεγχο 
της αριθμητικής του σύνθεσης, την κατανομή του σε 
υπηρεσιακές μονάδες την τοποθέτηση, μετακίνηση, 
απόσπαση, άδειες (πλην ασθένειας) και τον προγραμ¬ 
ματισμό προσλήψεων. 

Η διενέργεια των οικονομικών διαδικασιών που είναι 
απαραίτητες για τη λειτουργία της Γ ενικής Διεύθυνσης 
(τήρηση βιβλίων, συγκέντρωση παραστατικών δαπα¬ 
νών, συμβάσεις, προμήθειες κ.λπ.). 

Γ. Με απόφαση του Προέδρου Δ.Σ. - Διευθύνοντος 
Συμβούλου της ΕΡΤ μπορούν να ρυθμίζονται θέματα 
που έχουν σχέση με τη λειτουργία της Γενικής Διεύ¬ 
θυνσης Προβολής του Κοινοβουλευτικού Έργου και 
δεν προβλέπονται στην παρούσα απόφαση. 

Δ. Η αριθμ. 4156/Ζ2/552/30.3.1993 (ΦΕΚ 216 
τ.Β731.3.1993) Υπουργική Απόφαση για τη σύσταση 
Γενικής Διεύθυνσης Ειδήσεων και Επικαιρότητας κα- 
ταργείται. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Φεβρουάριου 1994 

Ο ΥΦΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ 1 2938/2/482 (2) 

Τροποποίηση της 17570/Ε/4268/13.8.93 απόφασης 
Υπ. Προεδρίας της Κυβέρνησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις του Ν.Δ.216/74 «περί συστάσεως 
Υπουργείου Προεδρίας της Κυβέρνησης». 

2. Τις διατάξεις του Π.Δ.258/93 (ΦΕΚ 112/Α/93) 
«περί Οργανισμού της Γ ενικής Γ ραμματείας Τ ύπου και 


Πληροφοριών του Υπουργείου Προεδρίας της Κυβέρ¬ 
νησης». 

3. Τις διατάξεις της παρ.2 του άρθρου 28 του Ν.Δ. 
321 /69 «περί Κωδικός Δημοσίου Λογιστικού». 

4. Την αριθμ. 102131/4187/8.9.77 απόφαση του 
Γενικού Λογιστηρίου του Κράτους «περί τροποποιή- 
σεως της αρ. 194902/1969 απόφασης». 

5 Την αρ. 19462/Ζ/4756/14.9.93 απόφαση με την 
οποία ανατέθηκαν καθήκοντα Προϊσταμένου της Διεύ¬ 
θυνσης Οικονομικών Υπηρεσιών στον Σταύρο Αναστα- 
σιάδη, μόνιμο υπάλληλο με βαθμό Δ/ντή Α' του Κλάδου 
ΠΕΙ Διοικητικός. 

6. Την αριθμ. 24598/Ζ/6.12.1993 απόφαση με την 
οποία ανατέθηκαν καθήκοντα Προϊσταμένης του Τμή¬ 
ματος Προμηθειών και Δαπανών της Διεύθυνσης Οικο¬ 
νομικών Υπηρεσιών στην Κλεοπάτρα Βοσινάκη. 

7. Τις διατάξεις του άρθρου 27 του Ν.2081/1992 
(ΦΕΚ 154/Α) «Ρύθμιση του θεσμού των Επιμελητηρίων 
και άλλες διατάξεις» με το οποίο προστέθηκε άρθρο 29 
Α στον Ν. 1558/1985 «Κυβέρνηση και Κυβερνητικά 
όργανα». 

8. Την αριθμ. 17570/Ε/4268/13.8.1993 απόφαση 
«περί ορισμού εκκαθαριστού αποδοχών και δαπανών 
μισθωμένων ακινήτων της Γ ενικής Γ ραμματείας Τύπου 
και Πληροφοριών». 

9. Την αριθμ. 24060/Ζ/5654/26.11.1993 (ΦΕΚ 
872/Β/26.11.1993) απόφαση «Μεταβίβαση της αρμο¬ 
διότητας να υπογράφουν «Με εντολή Υφυπουργού» 
στο Γ ενικό Γ ραμματέα της ΓΓΤΠ, στο Γ ενικό Δ/ντή και 
στους Προϊσταμένους των Οργανικών Μονάδων (Δ/ 
νσεων, τμημάτων, αυτοτελών Γραφείων) των Υπηρε¬ 
σιών της Γ ενικής Γ ραμματείας Τ ύπου και Πληροφοριών 
του Υπουργείου Προεδρίας της Κυβέρνησης», αποφα¬ 
σίζουμε: 

Τροποποιούμε την απόφαση αριθμ. 17570/Ε/4268/ 
13.8.1993 και ορίζουμε τον Παπαλεωνίδα Γεώργιο, 
μόνιμο υπάλληλο με βαθμό Τμηματάρχη Α' του κλάδου 
ΠΕΙ Διοικητικός της Γενικής Γραμματείας Τύπου και 
Πληροφοριών ως αναπληρωτή του εκκαθαριστή της 
Επιτροπής, σε αντικατάσταση της Κλεοπάτρας Βοσι- 
νάκη, μόνιμης υπαλλήλου με βαθμό Τμηματάρχη Α' του 
κλάδου ΠΕΙ Διοικητικός. 

Κατά τα λοιπά ισχύει η ως άνω απόφαση. 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 1 Φεβρουάριου 1994 
Με εντολή Υπουργού 
Η Διευθύντρια 
ΙΣΜΗΝΗ ΑΓΓΕΛΟΠΟΥΛΟΥ 

Αριθ. 2002679/215/0022 (3) 

Αποζημίωση Προέδρου, μελών, γραμματέα κ.λπ. του 

Διοικητικού Συμβουλίου Κοινοτικής Επιχείρησης 

Ύδρευσης και Αποχέτευσης Παραλίας Νομού Πιε¬ 
ρίας. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 3 παρ.7 του Ν. 1069/80 
«Περί κινήτρων για την ίδρυση επιχειρήσεων ύδρευσης 
και αποχέτευσης» σε συνδυασμό με τις διατάξεις του 
άρθρου 18 του Ν. 1505/1984, όπως τροποποιήθηκε 
με το άρθρο 8 του Ν. 1810/88. 

2. Την αριθμ. 31/1993 απόφαση - πρόταση του Διοι¬ 
κητικού Συμβουλίου της Κοινοτικής Επιχείρησης 
Ύδρευσης και Αποχέτευσης Παραλίας. 

3. Το γεγονός ότι από τις διατάξεις αυτής της από¬ 
φασης προκαλείται δαπάνη σε βάρος του προϋπολογι¬ 
σμού της ΚΕΥΑ Παραλίας της οποίας το ποσό ανέρχε¬ 
ται στις 1.500.000 δρχ. περίπου ετησίως και βαρύνει 
τον οικείο προϋπολογισμό της επιχείρησης και για την 
οποία έχει εγγράφει πίστωση στον προϋπολογισμό του 
νομικού προσώπου της επιχείρησης ύψους 1.000.000 
δρχ. με τα στοιχεία «έξοδα παράστασης μελών Διοικη¬ 
τικού Συμβουλίου και Γραμματέα». 

4. Την αριθμ. Γ.Υ. 5246/14.10.93 (ΦΕΚ 829/Β/ 
20.10.93) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών», αποφασί¬ 
ζουμε: 

Καθορίζουμε την αποζημίωση του Προέδρου του 
Διοικητικού Συμβουλίου της Κοινοτικής Επιχείρησης 
Υδρευσης και Αποχέτευσης Παραλίας στις 20.000 δρχ. 
μηνιαίως για τις παρεχόμενες στην επιχείρηση υπηρε¬ 
σίες του. 

Επίσης καθορίζουμε την αποζημίωση των μελών, του 
γραμματέα κ.λπ., ως εξής: 

α. Των υπαλλήλων ή μισθωτών του Δημοσίου Τομέα 
στο 1/30 του βασικού μισθού του κλιμακίου 23 για 
κάθε ώρα. 

β. Των ιδιωτών - μελών σε 4.500 δρχ., για κάθε συ¬ 
νεδρίαση. 

Ο αριθμός των συνεδριάσεων μπορεί να ανέλθει σε 
τρεις (3) το μήνα που θα πραγματοποιούνται εκτός των 
ωρών εργασίας των υπηρεσιών της επιχείρησης και μέ¬ 
χρι πέντε (5) ώρες σε κάθε συνεδρίαση. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Ιανουάριου 1994 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ ΑΛ. ΠΑΠΑΔΟΠΟΥΛΟΣ 


Αριθ. 2001102/107/0 022 (4) 

Αποζημίωση μελών Επιτροπής Κατατακτηρίων Εξετά¬ 
σεων πτυχιούχων Τ.Ε.Ι., Κ.Α.Τ.Ε.Ε. και λοιπών Ανω- 
τέρων Σχολών υπερδιετούς κύκλου σπουδών για την 
εισαγωγή τους στα Α.Ε.Ι. 


ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις του Ν. 1160/1981. 

2. Τις διατάξεις του Ν. 1268/1982 «δομή και λει¬ 
τουργία των Α.Ε.Ι.» και του Ν. 2083/92. 

3. Τις διατάξεις του Ν. 1966/1991 (ΦΕΚ 147/Α/ 
26.9.91) «Μεταγραφές φοιτητών Α.Ε.Ι. και Τ.Ε.Ι. και 
άλλες διατάξεις». 

4. Τις διατάξεις του Ν. 1865/1989. 

5. Αντίγραφο της 599/1993 πράξης του Πρυτανικού 
Συμβουλίου. 

6. Το αριθμ. Α 2267/1993 έγγραφο του Παν/μίου 
Θεσσαλονίκης. 

7. Το γεγονός ότι η παραπάνω δαπάνη, ύψους δρχ. 
περίπου 21.000.000 θα καλυφθεί από τις εγγεγραμμέ¬ 
νες στον προϋπολογισμό του Παν/μίου Θεσσαλονίκης 
πιστώσεις (ΚΑΕ 0264). 

8. Την αριθμ. Γ.Υ. 5246/14.10.93 (ΦΕΚ 829/Β/ 
20.10.93) απόφαση του Πρωθυπουργού και Υπουργού 
Οικονομικών «Ανάθεση αρμοδιοτήτων Υπουργού Οικο¬ 
νομικών στους Υφυπουργούς Οικονομικών» αποφασί¬ 
ζουμε: 

Α. Καθορίζουμε την αποζημίωση των μελών επιτρο¬ 
πών και ομάδων, καθώς και του λοιπού προσωπικού του 
Παν/μίου Θεσσαλονίκης που θ'ασχοληθεί με τη διεξα¬ 
γωγή των εξετάσεων για κατατάξεις πτυχιούχων Τ.Ε.Ι., 
Κ.Α.Τ.Ε.Ε. και Λοιπών Ανωτέρων Σχολών υπερδιετούς 
κύκλου σπουδών για την εισαγωγή τους στα Α.Ε.Ι. 
ακαδ. έτους 1993 - 1994 ως εξής: 


1. Κεντρική Επιτροπή 

15 άτομα χ 25 συνεδριάσεις χ 5.000 δρχ. 
(5 ώρες χ 1.000 δρχ.) 

2. Επιτροπή Παραλαβής και Ελέγχου Δικαιο- 
λογητικών 

15 άτομα χ 15 συνεδρ. χ 5.000 δρχ. 

(5 ώρες χ 1.000 δρχ.) 

3. Ομάδα αποκάλυψης βαθμού Α' Βαθμολο¬ 
γητή 

15 άτομα χ 10 συνεδρ. χ 5,000 δρχ. 

(5 ώρεςχ 1.000 δρχ.) 

4. Επιτροπή Μηχανογραφικής Επεξεργα¬ 
σίας στοιχείων 

5 άτομα χ 30 συνεδρ. χ 5.000 δρχ. 

(5 ώρες χ 1.000 δρχ.) 

3 άτομα χ 35 συνεδριάσεις χ 5.000 δρχ. 
(5 ώρες χ 1.000 δρχ.) 


1.875.000 

1.125.000 

750.000 

750.000 

525.000 

5. Ομάδα παραλαβής και φύλαξης Γραπτών 
Δοκιμίων 

15 άτομα χ 25 συνεδρ. χ 5.000 δρχ. 

(5 ώρες χ 1.000 δρχ.) 1.875.000 

6. Υπάλληλοι για δακτυλογράφηση των Επι- 
λεγομένων θεμάτων 

4 άτομα χ 7 συνεδρ. χ 5.000 δρχ. 

(5 ώρες χ 1.000 δρχ.) 140.000 

7. Υπάλληλοι για επικουρία του έργου επιλο¬ 
γής των θεμάτων και χειρισμό των ακιδο- 
γράφων 

4 άτομα χ 7 συνεδρ. χ 5.000 δρχ. 

(5 ώρες χ 1.000 δρχ.) 140.000 

8. Επόπτες και Επιτηρητές 

100 άτομα χ 7 συνεδρ. χ 5.000 δρχ. 

(5 ώρες χ 1.000 δρχ.) 3.500.000 

9. Εξεταστές - Αναβαθμολογητές 

250 άτομα χ 27.000 δρχ. πάγια 6.750.000 

1- 10 γραπτά 7.000 δρχ. χ 200 άτομα 1.400.000 
11 - 50 γραπτά 12.000 δρχ. χ 100 άτομα ί .200.000 
51-100 γραπτά 24.000 δρχ. χ 30 άτομα 720.000 

101 και άνω γραπτά 28.000 δρχ. χ 20 άτομα 560.000 

ΣΥΝΟΛΟ 21.310.000 
Β. Οι αμοιβές των εξεταστών είναι αθροιστικές, δηλ. 
εξεταστής με 150 γραπτά αμοΐβεται με την πάγια 
αμοιβή την αμοιβή γραπτών 1 — 10, την αμοιβή γραπτών 
11 - 50, την αμοιβή γραπτών 51 - 100 και τέλος την 
αμοιβή των 101 γραπτών και άνω. 

Για την καταβολή των ανωτέρω αποζημιώσεων έχουν 
εφαρμογή οι διατάξεις της παρ. 2 του άρθρου 5 του Ν. 
1351 /83, όπως αντικαταστάθηκε με την παρ. 1 του άρ¬ 
θρου 22 του Ν, 1476/84. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 28 Ιανουάριου 1994 

οι υπουργοί 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝ. ΠΑΙΔΕΙΑΣ & ΘΡΗΣΚ/ΤΩΝ 

ΑΛΕΞ. ΠΑΠΑΔΟΠΟΥΛΟΣ Δ. ΦΑΤΟΥΡΟΣ 

-♦- 

Αριθ. 2006631/1073/0023 (5) 

Καθορισμός επιτοκίου τρίτης τοκοφόρου περιόδου του 
δανείου έκδοσης 30.1.92 κυμαινόμενου επιτοκίου 
οκταετούς διάρκειας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των άρθρων 31 και 32 του 
Ν. 1914/90 «Εκσυχρονισμός και Ανάπτυξη του Δημό¬ 
σιου Τομέα και της Κεφαλαιαγοράς, φορολογικές ρυθ¬ 
μίσεις και άλλες διατάξεις». 

2. Την αριθμ. 194907/22,11.1969 απόφαση του 


φάση των Υπουργών Εθνικής Οικονομίας και Οικονομι¬ 
κών «Έκδοση ομολογιακού δανείου οκταετούς διάρ¬ 
κειας κυμαινομένου επιτοκίου με ημερομηνία έκδοσης 
30.1.92». 

4. Το άρθρο 12 του Ν. 2074/94 (ΦΕΚ 128/ 
31.7.92). 

5) Την κοινή Απόφαση Πρωθυπουργού και Υπουργού 
Οικονομικών αριθμ. Γ Υ. 5246/14.10.93/ΦΕΚ 829 Β'/ 
20.10.93 «Ανάθεση αρμοδιοτήτων Υπουργού Οικονο¬ 
μικών στους Υφυπουργούς Οικονομικών», αποφασί¬ 
ζουμε: 

Καθορίζουμε το επιτόκιο το οποίο θα ισχύσει για την 
τρίτη τοκοφόρο περίοδο 30.1.94 έως 30.1.95 του δα¬ 
νείου έκδοσης 30.1.92, κυμαινομένου επιτοκίου, 
οκταετούς διάρκειας, σε δέκα εννέα και οκτακόσια 
εβδομήντα πέντε τοις εκατό (19,875%), δηλαδή ίσο με 
αυτό των ετησίων εντόκων γραμματίων του Δημοσίου 
που ισχύει στις 24 Ιανουάριου 1994 (πέντε εργάσιμες 
ημέρες πριν την έναρξη της τοκοφόρου περιόδου), 
πλέον ενός περιθωρίου 0,125%, όπως αυτό ορίστηκε 
στην απόφαση έκδοσης του δανείου. 

Κάλυψη δα πάνης: 

Από τις διατάξεις της απόφασης αυτής δεν προκα- 
λείται δαπάνη σε βάρος του Κρατικού Προϋπολογισμού 
για το οικονομικό έτος 1994, ενώ προκαλείται δαπάνη 
για το οικονομικό έτος 1995 ύψους 9 δισ. δρχ. περί¬ 
που. * 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 31 Ιανουάριου 1994 

Ο ΥΦΥΠΟΥΡΓΟΣ 

ΔΗΜΗΤΡΙΟΣ ΓΕΩΡΓΑΚΟΠΟΥΛΟΣ 
-♦- 

Αριθ. οικ./245 (6) 

Αντικατάσταση και συμπλήρωση των διατάξεων της 

Α2β/οικ. 3938/7.10.87 Υπουργικής Απόφασης 

(ΦΕΚ 577) σχετικής με την οργάνωση, λειτουργία 

και διοίκηση του ΚΕ.Θ.Ε.Α. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Το άρθρο 1, παράγραφος 5 του Ν. 1729/87 «Κα¬ 
ταπολέμηση της διάδοσης των ναρκωτικών, προστασία 
των νέων και άλλες διατάξεις». 

2. Το άρθρο 16 του Ν. 1558/85 «Κυβέρνηση και Κυ¬ 
βερνητικά Όργανα». 

3. Το άρθρο 8 του Π.Δ. 544/77 «Οργανισμός του 
Υπουργείου Κοινωνικών Υπηρεσιών». 

4. Το άρθρο 26 του Ν. 2161/93 «Τροποποίηση και 
συμπλήρωση των διατάξεων του Ν. 1729/87». 


Υπουργού Οικονομικών «Περί δαπανών εκδόσεως και 
εξυπηρετήσεως κ.λπ. Κρατικών δανείων». 

3. Την αριθμ. 2005715/441/0023/27.1.92 από- 


5. Την αριθ. ΔΥ3α/οικ. 850/1993 κοινή απόφαση 
του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, για τη μεταβίβαση 
αρμοδιοτήτων, αποφασίζουμε: 

Αρθρο 1 

Η παράγραφος 1 του κεφαλαίου «Α. ΟΡΓΑΝΑ», του 

άρθρου 1 της Υπουργικής Απόφασης Α2β/οικ. 3983/ 
7.10.87 αντικαθίσταται ως εξής: 

Διοικητικό Συμβούλιο 

Το ΚΕ.Θ.Ε.Α. διοικείται από 9μελές Διοικητικό Συμ¬ 
βούλιο που αποτελείται από τον Πρόεδρο, τον Αντι¬ 
πρόεδρο και 7 τακτικά μέλη. 

Η θητεία του Διοικητικού Συμβουλίου είναι διάρκειας 
2 ετών. 

Τα μέλη του Διοικητικού Συμβουλίου έχουν δικαίωμα 
επανεκλογής, μετά τη λήξη της θητείας τους. 

Αρθρο 2 

1. Η πρώτη πρόταση, της παραγράφου 2, του κεφα¬ 
λαίου «Β. ΑΡΜΟΔΙΟΤΗΤΕΣ» του άρθρου 1, της Υπουρ¬ 
γικής Απόφασης Α2β/οικ. 3983/7.10.87 αντικαθίστα¬ 
ται ως εξής: 

Η Γενική Συνέλευση του ΚΕ.Θ.Ε.Α. συνέρχεται σε 
τακτική συνέλευση ένα μήνα πριν από τη λήξη της θη¬ 
τείας του Διοικητικού Συμβουλίου και εκλέγει τον Πρό¬ 
εδρο, τον Αντιπρόεδρο και 7 μέλη του νέου Διοικητικού 
Συμβουλίου, μετά από τεκμηριωμένες προτάσεις του 
Συμβουλίου Πολιτικής ΚΕ.Θ.Ε.Α., που επικυρώνονται 
από το Δ.Σ. 

2. Η πέμπτη πρόταση της αυτής παραγράφου, αντι¬ 
καθίσταται ως εξής: 

Έκτακτη Γεντκή Συνέλευση συγκαλείται από τον 
Πρόεδρο ή τον Προεδρεύοντα του Διοικητικού Συμ¬ 
βουλίου του ΚΕ.Θ.Ε.Α. σε περίπτωση παραίτησης ενός 
εκ των μελών του Διοικητικού Συμβουλίου, για την συ¬ 
μπλήρωση του οργάνου. 

Άρθρο 3 

Μεταβατικές Διατάξεις 

1. Ο Πρόεδρος και ο Αντιπρόεδρος του εν ενεργεία 
Δ.Σ. κατά την ημερομηνία έκδοσης της παρούσας από¬ 
φασης, καθώς και τα τακτικά μέλη του οργάνου, θα πα¬ 
ραμείνουν εν ισχύ μέχρι της συμπληρώσεως 2 ετών από 
την έναρξη της θητείας τους. 

2. Το παραπάνω Διοικητικό Συμβούλιο θα συμπλη¬ 
ρωθεί με τέσσερα ακόμη μέλη, τα οποία θα εκλέξει 
έκτακτη Γενική Συνέλευση με τη διαδικασία που ορί¬ 
ζουν οι σχετικές διατάξεις, εντός μηνός από την έκ¬ 
δοση της παρούσας απόφασης. Τα τέσσερα νέα μέλη 
θα ολοκληρώσουν κανονικά τη θητεία τους με τη λήξη 
της θητείας του Δ.Σ., όπως ορίζεται στην προηγούμενη 
παράγραφο. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 2 Φεβρουάριου 1994 

Ο ΥΦΥΠΟΥΡΓΟΣ 


Αριθ. ΔΥ5α/14108 (7) 

Αύξηση πάγιας προκαταβολής στο Ψυχιατρικό Νοσο¬ 
κομείο Θεσσαλονίκης. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ 

ΚΑΙ ΥΓΕΙΑΣ, ΠΡΟΝΟΙΑΣ & ΚΟΙΝΩΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) Του Ν.Δ. 496/74 «Περί λογιστικού των Ν.Π.Δ.Δ.», 
όπως έχει τροποποιηθεί και συμπληρωθεί. 

β) Του Ν.Δ. 2592/53 «Περί οργανώσεως της Ιατρι¬ 
κής Αντίληψης», όπως έχει τροποποιηθεί και συμπλη¬ 
ρωθεί μεταγενέστερα με το Ν. 1397/83 «Περί Ε.Σ.Υ.» 
(ΦΕΚ 143/83. 

2. Την με αριθμό πρωτ. Α3β/οικ. 14122/8.8.86 
(ΦΕΚ 651/30.9.86 τ.Β') Απόφαση του Υπουργού 
Υγείας, Πρόνοιας και Κοινωνικών Ασφαλίσεων, «περί 
έγκρισης του οργανισμού του Ψυχιατρικού Νοσοκο¬ 
μείου Θεσσαλονίκης. 

3. Την με αριθμό ΓΥ 5246/14.10.93 ΦΕΚ 829/τ.Β') 
Κοινή Απόφαση των Πρωθυπουργού και Υπουργού Οι¬ 
κονομικών «περί ανάθεσης αρμοδιοτήτων του Υπουρ¬ 
γού Οικονομικών στους Υφυπουργούς Οικονομικών». 

4. Την με αριθμό πρωτ. Δ4α/2830/1.8.89 κοινή 
Απόφαση του Υπουργού Υγείας, Πρόνοιας και Κοιν. 
Ασφαλίσεων και του Υφυπουργού Οικονομικών «περί 
σύστασης πάγιας προκαταβολής στο Ψυχιατρικό Νοσ/ 
μείο Θεσσαλονίκης». 

5. Την με αριθμό πρωτ. Δ4α/558/20.3.92 ΦΕΚ 
306/92 τ.Β' Κοινή Απόφαση του Υπουργού Υγείας, 
Πρόνοιας και Κοιν. Ασφαλίσεων και του Υφυπουργού 
Οικονομικών «περί αύξησης της πάγιας προκαταβολής 
του Ψυχιατρικού Νοσ/μείου θεσ/νίκης από 500.000 
δρχ. σε 1.000.000 δρχ.». 

6. Το απόσπασμα πρακτικών της υπ’ αριθ. 25/ 
11.11.93 Συνεδρίασης του Δ.Σ. του Ψυχιατρικού Νοσ/ 
μείου Θεσσαλονίκης. 

7. Τις συνθήκες λειτουργίας του Ψυχιατρικού Νοσ/ 
μείου Θεσσαλονίκης. 

8. Την αριθ. ΔΥ3α/οικ. 850/1993 κοινή απόφαση 
του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων, για τη μεταβίβαση 
αρμοδιοτήτων, αποφασίζουμε: 

Αυξάνουμε το ύψος πάγιας προκαταβολής του Ψυ¬ 
χιατρικού Νοσοκομείου θεσ/νίκης, που έχει συσταθεί 
και διαμορφωθεί με τις 4 και 5 σχετικές, από το ποσό 
του 1.000.000 δρχ. σε 2.000.000 δρχ. 

Κατά τα λοιπά ισχύει η με αριθ. πρωτ. Δ4α/2830/ 

1.8.90 κοινή απόφασή μας. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 3 Ιανουάριου 1994 

ΟΙ ΥΠΟΥΡΓΟΙ 


ΕΜΜ. ΣΚΟΥΛΑΚΗΣ 


ΥΦ. ΟΙΚΟΝΟΜΙΚΟΝ 

ΔΗΜ. ΓΕΩΡΓΑΚΟΠΟΥΛΟΣ 


ΥΦ. ΥΓΕΙΑΣ, ΠΡΟΝ. & ΚΟΙΝ ΑΣΦ/ΣΕΟΝ 

ΕΜΜ. ΣΚΟΥΛΑΚΗΣ 

Αριθ. Β7/52 π.ε. (8) 

Έγκριση Π.Μ.Σ. του Τμήματος Γεωλογίας του Παν/ 
μίου Πατρών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/92 «Εκσυγ¬ 
χρονισμός της Ανωτάτης Εκπαίδευσης» (Α' 159). 

β) Του άρθρου 29Α του Ν. 1558/1985 όπως τροπο¬ 
ποιήθηκε με το άρθρο 27 του Ν. 2081/92 (Α 154). 

2)Το γεγονός ότι από τις διατάξεις της απόφασης 
αυτής προκαλείται ετήσια δαπάνη 1.500.000 δρχ. εις 
βάρος του Κρατικού Προϋπολογισμού η οποία θα καλυ¬ 
φθεί από τον προϋπολογισμό του Υπουργείου Εθνικής 
Παιδείας και θρησκευμάτων Φ.120 και ΚΑΕ 5299 με 
αντίστοιχη αύξηση της Επιχορήγησης του Παν/μίου 
Πατρών, αποφασίζουμε: 

Εγκρίνουμε τη λειτουργία του Προγράμματος Μετα¬ 
πτυχιακών Σπουδών του Τμήματος Γεωλογίας του Πα¬ 
νεπιστημίου Πατρών το οποίο κατάρτισε η Γ ενική Συνέ¬ 
λευση Ειδικής Σύνθεσης του παραπάνω τμήματος στη 
συνεδρίαση της 30.3.93 και ενέκρινε η Σύγκλητος του 
Πανεπιστημίου Πατρών στη συνεδρίαση της 181/ 
28.4.93 και το οποίο έχει ως εξής: Οργάνωση και λει¬ 
τουργία Προγράμματος Μεταπτυχιακών Σπουδών του 
Τμήματος Γεωλογίας του Πανεπιστημίου Πατρών. 

Αρθρο 1 

Γενικές Διατάξεις 

Το τμήμα Γεωλογίας οργανώνει Πρόγραμμα Μετα¬ 
πτυχιακών Σπουδών (Π.Μ.Σ.) το οποίο λειτουργεί από 
το ακαδημαϊκό έτος 1993-94 όπως καθορίζεται από 
τις διατάξεις των άρθρων 10 έως και 12 του ν. 2083/ 
1992. 

Αρθρο 2 

Αντικείμενο - Σκοπός 

Η συμβολή των Γεωλογικών Επιστημών στην πρόοδο 
και ανάπτυξη της χώρας είναι ζωτικής σημασίας. Πολ¬ 
λές από τις βασικές βιομηχανίες και επιχειρήσεις της 
εξαρτώνται άμεσα από την ικανότητα των γεωλόγων να 
εξερευνήσουν τον φλοιό της γης για την ανεύρεση των 
ορυκτών πρώτων υλών που απαιτούνται. Η κατασκευή 
και η ασφάλεια πολλών τεχνικών έργων στηρίζεται στη 
γεωλογική γνώση, οι δυσμενείς επιπτώσεις στο βιοτικό 
επίπεδο και την κοινωνική ζωή που επιφέρουν τα κατα¬ 
στροφικά φυσικά φαινόμενα (σεισμοί, κατολισθήσεις, 
ηφαιστειακή δραστηριότητα, πλημμύρες) ή και οι κατα¬ 
στροφικές επιδράσεις του ανθρώπου στο περιβάλλον, 
μπορούν να μετριασθούν ή και να αποφευχθούν με την 
εφαρμογή γεωλογικών γνώσεων. Τέλος σχεδόν σ’ 
όλους τους τομείς του εμπορίου, της βιομηχανίας αλλά 
και της δημόσιας υγείας η Γεωλογία παίζει σημαντικό 
ρόλο. 


Η ραγδαία τεχνολογική ανάπτυξη με την αντίστοιχη 
υπέρμετρη κατανάλωση των ορυκτών, των ενεργεια¬ 
κών πρώτων υλών, των υδάτινων πόρων και των άλλων 
χρήσιμων υλικών της Γης καθώς και οι δυσμενείς επι¬ 
πτώσεις της ανάπτυξης αυτής στο περιβάλλον καθι¬ 
στούν, ολοένα και περισσότερο επιτακτική και ανα¬ 
γκαία τη συμμετοχή επιστημόνων με ειδικές γνώσεις 
για την επίλυση αυτών των προβλημάτων. 

Η ίδρυση Προγράμματος Μεταπτυχιακών Σπουδών 
(Π.Μ.Σ.) με ειδικεύσεις στους σχετικούς κλάδους των 
Γεωλογικών Επιστημών, θα συμβάλλει στην προώθηση 
της αντίστοιχης βασικής και εφαρμοσμένης έρευνας, 
τη βελτίωση της γνώσης και της αντίστοιχης τεχνολο¬ 
γίας και στη δημιουργία επιστημόνων υψηλής στάθμης 
με επαρκή εφόδια ώστε να συνεισφέρουν αποτελε¬ 
σματικά στη λύση των αναπτυξιακών προβλημάτων της 
χώρας και τη βελτίωση του βιοτικού επιπέδου του 
λαού. 

Αρθρο 3 

Μεταπτυχιακοί τίτλοι 

Το Π.Μ.Σ. οδηγεί στην απονομή Μεταπτυχιακού Δι¬ 
πλώματος ειδίκευσης (Μ.Δ.Ε) και Διδακτορικού Διπλώ¬ 
ματος (Δ,Δ) στη Γεωλογία. Το (Μ.Δ.Ε) απονέμεται 
στους πιο κάτω κλάδους. 

α. Εφαρμοσμένη Γεωλογία. 

β. Ορυκτές Πρώτες Ύλες. 

γ. Ανάλυση Γ εωλογικών Λεκανών. 

δ. Γεωεπιστήμες και Περιβάλλον. 

Άρθρο 4 

Κατηγορίες πτυχίων 

Στο Π.Μ.Σ. γίνονται δεκτοί διπλωματούχοι ή πτυχιού- 
χοι Τμημάτων Γεωλογίας Α.Ε.Ι της ημεδαπής ή ομοτα- 
γών Ιδρυμάτων της αλλοδαπής. Σε ειδικές περιπτώσεις 
μπορεί να γίνουν δεκτοί απόφοιτοι άλλων Τμημάτων 
Πολυτεχνικών Σχολών ή Σχολών θετικών Επιστημών με 
κριτήρια επιλογής πέρα των αναφερομένων στο νόμο 
2083/92, τα οριζόμενα σε κάθε περίπτωση από τη 
Γ.Σ.Ε.Σ. 

Άρθρο 5 
Χρονική διάρκεια 

Η διάρκεια του Π.Μ.Σ για απονομή Μ.Δ.Ε είναι 4 δι¬ 
δακτικά εξάμηνα και για απονομή Δ.Δ είναι 6 διδακτικά 
εξάμηνα τουλάχιστον. Περιορισμοί ως προς τη μέγιστη 
διάρκεια του Π.Μ.Σ. (Δ.Δ.) καθορίζονται με τον κανονι¬ 
σμό μεταπτυχιακών σπουδών. 

Άρθρο 6 

Πρόγραμμα μαθημάτων 

Τα μαθήματα, η διδακτική και ερευνητική απασχό¬ 
ληση, οι πρακτικές ασκήσεις και οι κάθε άλλου είδους 
εκπαιδευτικές και ερευνητικές δραστηριότητες για την 
απονομή των κατά το άρθρο 3 τίτλων ορίζονται ως 
εξής: 

Για το Μ.Δ.Ε. 

α) Εφαρμοσμένη Γεωλογία. 

Η γνώση ίων υπόγειων νερών, η εκτίμηση των απο¬ 
θεμάτων τους, η ορθολογική χρησιμοποίησή τους και η 
προστασία τους είναι πολύ μεγάλης σημασίας για την 
αγροτική, οικονομική και βιομηχανική ανάπτυξη της 
χώρας μας. 

Η εκτίμηση των τεχνικογεωλογικών συνθηκών, η 
πρόγνωση της συμπεριφοράς των γεωλογικών σχημα¬ 
τισμών - υλικών και η διατήρηση της ισορροπίας των γε¬ 
ωλογικού περιβάλλοντος που τείνει να ανατραπεί λόγω 
ανθρωπογενών παρεμβάσεων και καταστροφικών γεω¬ 
λογικών φαινομένων είναι θεμελιώδους σημασίας για 
τον σωστό σχεδίασμά των έργων υποδομής. 

Η αντιμετώπιση από το μεταπτυχιακό φοίτηση των 
παραπάνω προβλημάτων με σύγχρονες γεωμαθηματι- 
κές και γεωφυσικές μεθόδους όπως φαίνεται και στο 
παρακάτω πρόγραμμα των μαθημάτων αποτελεί το 
σκοπό του κλάδου. 

Τίτλοι μαθημάτων του κλάδου Εφαρμοσμένη Γεωλο- 
γία. 

Χρήση προγραμμάτων Η/Υ (βάσεις δεδομένων, στα¬ 
τιστικά πακέτα, ερΓβθάοάββΐδ, γραφικά κ.λπ.) για υδρο- 
γεωλογικούς και τεχνικογεωλογικούς σκοπούς. (+/-) 
Επεξεργασία τεχνικογεωλογικών, υδρολογικών, 
υδρογεωλογικών και τεκτονικών δεδομένων σε Η/Υ! 
(+/-) 

Ειδικά υδρομαστευτικά έργα (+) 

Ειδικές τεχνικογεωλογικές έρευνες (φράγματα - λι- 
μνοδεξαμενές - σήραγγες- οδοποιία κ.λπ.). (+) 
Εδαφομηχανική - Βραχομηχανική. (+/-) 

Ειδικές γεωτεχνικές χαρτογραφήσεις. (+) 

Αστικός και περιφερειακός σχεδιασμός - Βέλτιστη 
χρήση γης (+/) 

Εφαρμοσμένη Γεωφυσική για Υδρογεωλογικούς και 
Τεχνικογεωλογικούς σκοπούς. (+) 

Εφαρμογές της Τηλεπισκόπισης σε θέματα Τεχνικής 
Γεωλογίας και Υδρογεωλογίας. (+/-) 

Τεχνητός εμπλουτισμός - επαναχρησιμοποίηση 
υγρών αποβλήτων. (+) 

Διάθεση υγρών στερεών και τοξικών αποβλήτων στο 
έδαφος και στο υπέδαφος. (+) 

Τεχνική Νομοθεσία. (-) 

Αξιοποίηση θερμών - μεταλλικών και ιαματικών νε¬ 
ρών (+) 

Ηλεκτρικές Γεωδιασκοπήσεις, Ηλεκτρονικοί Υπολο¬ 
γιστές. (+) 

Χρήση Γεωραντάρ στην επίλυση Γεωτεχνικών και 
Υδρογεωλογικών προβλημάτων. (+) 

Σεισμικές διασκοπήσεις. (+) 

Σεισμική επικινδυνότητα - Μικροζωνικές μελέτες. 
(+) 

(+): Διδασκαλία από μέλη ΔΕΠ του Τμήματος. 

(-): Διδασκαλία από μέλη ΔΕΠ άλλου Τμήματος, 
β. Ορυκτές Πρώτες Ύλες. 

Η ειδίκευση στον κλάδο των Ορυκτών Πρώτων Υλών 


έχει ως σκοπό να εφοδιάσει τον μεταπτυχιακό φοιτητή 
με τις ειδικές γνώσεις που χρειάζεται ώστε να είναι ικα¬ 
νός να ερευνήσει για τον εντοπισμό μεταλλικών βιομη¬ 
χανικών και ενεργειακών πρώτων υλών, να εκτιμήσει τη 
γεωμετρία, όγκο, σύσταση και τις δυνατότητες απόλη- 
ψης και εκμετάλλευσης των ορυκτών πρώτων υλών. Να 
προσδιορίσει και να αξιολογήσει τις φυσικές, χημικές 
και τεχνικές ιδιότητες των πρώτων υλών και των προϊό¬ 
ντων τους με την επιλογή των πιο κατάλληλων τεχνικών 
μεθόδων. Να προβλέψει την συμπεριφορά των ορυ¬ 
κτών πρώτων υλών κατά τη βιομηχανική επεξεργασία 
και χρήση των να εκτιμήσει τη σημασία των ορυκτών 
πρώτων υλών με οικονομικούς όρους. Να εκτιμήσει και 
να προβλέψει τις περιβαλλοντικές επιπτώσεις από την 
κοιτασματογέννεση, εξόρρυξη, διακίνηση, εμπλουτι¬ 
σμό και επεξεργασία των ορυκτών πρώτων υλών και να 
είναι σε θέση να προτείνει λύσεις για την προστασία και 
την αποκατάσταση του περιβάλλοντος. Να μπορεί να 
παρουσιάσει με σαφήνεια τα αποτελέσματα των μελε¬ 
τών του στην επιστημονική κοινότητα και τους ενδια- 
φερόμενους φορείς. 

Τα μαθήματα που προβλέπεται να διδαχθούν είναι τα 
εξής: 

Φυσικές μέθοδοι στην Ορυκτολογία (+) 

Βιομηχανικά ορυκτά και πετρώματα (+) 

Σύγχρονες μέθοδοι στην πετρολογία κατανόηση 
μαγματικών διαδικασιών (+) 

Ισορροπίες ορυκτών σε μεταμορφικά συστήματα (+) 
Γεωφυσική διασκόπηση για τον εντοπισμό Ορυκτών 
Πρώτων Υλών (+/-) 

Γεωχημική διασκόπηση για τον εντοπισμό Ορυκτών 
Πρώτων Υλών (+) 

Γ εωθερμοβαρομετρία (+) 

Οικονομική και Μεταλλευτική Γεωλογία (+/-) 
Επεξεργασία και Εμπλουτισμός Ορυκτών Πρώτων 
Υλών (-) 

Οικονομική διαχείριση Ορυκτού Πλούτου (-) 
θαλάσσιος Ορυκτός Πλούτος (+) 

Η πρακτική σημασία των οφιολίθων στην αναζήτηση 
Ορυκτών Πρώτων Υλών (+) 

Κοιτάσματα συνδεδεμένα με την ηφαιστειότητα (+) 
Μέταλλα υψηλής τεχνολογίας (+) 

Μεταμόρφωση και τεκτονική παραμόρφωση μεταλ¬ 
λικών Ορυκτών (+) 

Ανθρακοπετρογραφία (+) 

Ειδικές ιδιότητες και χρήσεις των αργίλων (+) 
Περιβαλλοντικές επιπτώσεις από την εκμετάλλευση 
των Ορυκτών Πρώτων Υλών (+) 

(+): Διδασκαλία από μέλη ΔΕΠ του Τμήματος 
(-): Διδασκαλία από μέλη ΔΕΠ άλλου Τμήματος, 
γ. Ανάλυση Γεωλογικών λεκανών. 

Το μεγαλύτερο τμήμα της Ελληνικής χερσονήσου 
δομείται από ιζηματογενή πετρώματα που έχουν σχη¬ 
ματιστεί μέσα σε γεωλογικές - ιζηματογενείς λεκάνες 
και είναι θεμελειώδους σημασίας για την οικονομία της 
χώρας μας. Μέσα σ’ αυτά βρίσκονται κοιτάσματα όπως 
βωξίτες, λιθάνδρακες, πετρέλαια καθώς και οι υδρο- 

φόροι ορίζοντες. Επάνω σε ιζηματογενή πετρώματα 
κατασκευάζονται μεγάλα έργα όπως δρόμοι, γέφυρες, 
τούνελ, φράγματα, λιμενικά έργα, υποθαλάσσιοι αγω¬ 
γοί κ.λπ. Τα καταστροφικά φαινόμενα όπως σεισμοί, 
κατολισθήσεις, ηφαιστειακές εκρήξεις κ.λπ. που λαμ¬ 
βάνουν χώρα στα ιζηματογενή πετρώματα έχουν ανυ¬ 
πολόγιστες κοινωνικές και οικονομικές επιπτώσεις. 

Οι κλιματολογικές μεταβολές καθώς και οι ανθρωπο- 
γενείς επιδράσεις αντικατοπτρίζονται στη δομή και σύ¬ 
σταση των στρωμάτων που σχηματίζονται στις σύγχρο¬ 
νες ιζηματογενείς λεκάνες, έτσι καταστροφικές επι¬ 
δράσεις του ανθρώπου στο περιβάλλον αναγνωρίζονται 
και μετριούνται με βάση τη μελέτη των γεωλογικών λε¬ 
κανών. 

Από τα παραπάνω προκύπτει η σκοπιμότητα ίδρυσης 
του προτεινομένου διπλώματος ειδίκευσης που θα δί¬ 
νει τις απαραίτητες γνώσεις στην «Ανάλυση των Γεω¬ 
λογικών Λεκανών» και θα περιλαμβάνει τη διδασκαλία 
και εφαρμογή των παρακάτω επιστημονικών ενοτήτων 
ί) Ιζηματολογία, ίί) θαλάσσια Γεωλογία, ίϋ) Τεκτονική 
Γεωλογία, ίν) Στρωματογραφία και ν) Γεωφυσικές δια- 
σκοπήσεις. 

Τα μαθήματα που προβλέπεται να διδαχθούν στο 
κλάδο αυτό είναι τα εξής: 

Φυσική Ιζηματολογία (+) 

Περιβάλλοντα ιζηματογέννεσης (+) 

Γεωφυσικές μέθοδοι διασκόπησης λεκανών, I: Συλ¬ 
λογή στοιχείων (+) 

Γεωφυσικές μέθοδοι διασκόπησης λεκανών, II: Μέ¬ 
θοδοι επεξεργασίας (+) 

Ανάλυση μικροφάσεων - Μικροπαλαιοντολογία (+) 
Στρωματογραφία με ναννοπλαγκτό. 
θαλάσσια Οικολογία (-) 

Νεοτεκτονική Σεισμοτεκτονική. (+) 

Γεωδυναμική (+) 

Οργανική ιζηματογέννεση (+/-) 

Γεωστατιστική (+/-) 

(+): Διδασκαλία από μέλη ΔΕΠ του Τμήματος 
(-): Διδασκαλία από μέλη ΔΕΠ άλλου Τμήματος, 
δ. Γεωεπιστήμες και Περιβάλλον. 

Ο σκοπός του κλάδου αυτού είναι να εφοδιάσει τον 
μεταπτυχιακό φοιτητή με τις ειδικές γνώσεις που 
χρειάζεται ώστε να είναι ικανός να χρησιμοποιήσει τα 
γεωλογικά δεδομένα στην επίλυση προβλημάτων, ελα- 
χιστοποίηση της πιθανούς υποβάθμισης η μεγιστοποί¬ 
ηση των πλεονεκτικών συνθηκών που προκαλούνται 
στο περιβάλλον από τις φυσικές διεργασίες και την αν¬ 
θρώπινη παρέμβαση. Ο διπλωματούχος θα είναι ικανός 
να εκτιμήσει: α) τα φυσικά καταστροφικά φαινόμενα 
(πλημμύρες, κατολισθήσεις, σεισμοί, ηφαιστειακή 
δραστηριότητα) και να προτείνει λύσεις για την ελαχι- 
στοποίηση ανθρώπινων απωλειών και αγαθών, β) τις 
επιπτώσεις στο περιβάλλον και την υγεία του ανθρώ¬ 
που από την χρήση γήινων υλικών (στοιχείων, ορυκτών, 
πετρωμάτων, εδαφών, ύδατος) ως πρώτων υλών ή θέ¬ 
σεων απόθεσης αποβλήτων και να προτείνει λύσεις για 
την ορθολογική διαχείριση και αποκατάσταση του φυ¬ 


σικού περιβάλλοντος. 

Τα μαθήματα που θα περιλαμβάνει ο κλάδος αυτός 
είναι: 

Φυσική Ωκεανογραφία (+) 

Χημική Ωκεανογραφία (+) 

Βιολογική Ωκεανογραφία Η 
Μετεωρολογία - Κλιματολογία Η 
Ιζηματολογία (+) 

Περιβαλλοντική γεωχημεία - Βιογεωχημεία (+) 
Γεωφυσική (+) 

Διάθεση στερεών και υγρών αποβλήτων (+) 
Αποκατάσταση τοπίου και περιβάλλοντος (+/-) 
Ηφαιστειακός κίνδυνος (+) 

Περιβαλλοντικές επιπτώσεις από την εκμετάλλευση 
των Ορυκτών Πρώτων Υλών, Ενεργειακών Πρώτων 
Υλών και Υδάτινων πόρων (+/-) 

Ειδικές ιδιότητες και χρήσεις των αργίλων (+) 
Νομοθεσία που διέπει την προστασία του περιβάλ¬ 
λοντος (-) 

Διεργασίες και μέθοδοι βιολογικού και χημικού κα¬ 
θαρισμού οικιακών λυμάτων και βιομηχανικών αποβλή¬ 
των (+/-) 

Μέθοδοι διάθεσης - επαναχρησιμοποίησης νερών 

(+) 

Πηγές ρύπανσης και προστασία επιφανειακών και 
υπόγειων νερών (+) 

Μελέτες Περιβαλλοντικών επιπτώσεων από τις αν¬ 
θρώπινες δραστηριότητες και φυσικές διεργασίες (+) 
Αστικός σχεδιασμός (+/-) 

Μικροβιακές μέθοδοι ελέγχου της ποιότητας των νε¬ 
ρών και αποκατάστασης του περιβάλλοντος Η 
(+): Διδασκαλία από μέλη ΔΕΠ του Τμήματος 
(-): Διδασκαλία από μέλη ΔΕΠ άλλου Τμήματος. 

Αρθρο 7 

Απασχόληση, Δραστηριότητες Μεταπτυχιακών Φοιτη¬ 
τών. 

Α). Για τη λήψη Μεταπτυχιακού Διπλώματος Ειδίκευ¬ 
σης (Μ.Δ.Ε.) οι φοιτητές υποχρεούνται να παρακολου¬ 
θήσουν και να εξετασθούν επιτυχώς κατά τα δύο 
πρώτα εξάμηνα: 

α). Για την «Εφαρμοσμένη Γεωλογία» σε οκτώ (8) 
εξαμηνιαία μαθήματα. 

β). Για τις «Ορυκτές Πρώτες Ύλες» σε οκτώ (8) εξα¬ 
μηνιαία μαθήματα. 

γ). Για την «Ανάλυση Γεωλογικών Λεκανών» σε έξι (6) 
εξαμηνιαία μαθήματα. 

δ). Για τις «Γεωεπιστήμες και Περιβάλλον» σε οκτώ 
(8) εξαμηνιαία μαθήματα. 

Τουλάχιστον πέντε από τα μαθήματα που θα επιλε- 
γούν από τον υποψήφιο θα πρέπει να προέρχονται από 
το πρόγραμμα μαθημάτων του κλάδου Ειδίκευσης. 

Β). Τα μεταπτυχιακά μαθήματα έχουν διάρκεια του¬ 
λάχιστον 13 διδακτικών εβδομάδων. Κάθε μάθημα 
αντιστοιχεί σε τρεις διδακτικές μονάδες (βλ. άρθρο 24 
ν. 1268/82) που περιλαμβάνουν δύο ώρες παραδόσεις 

και δύο ώρες εργαστηριακές ή φροντιστηριακές ασκή¬ 
σεις ανά εβδομάδα καθώς και εργασίες υπαίθρου κατά 
περίπτωση. 

Οι υποψήφιοι διδάκτορες που είναι κάτοχοι Μ.Δ.Ε. ή 
αντίστοιχου πτυχίου ιδρύματος της αλλοδαπής μπορεί 
να απαλλάσσονται από μέρος ή από το σύνολο της πα¬ 
ραπάνω υποχρέωσης μεταπτυχιακών μαθημάτων. 
Εφόσον ο μεταπτυχιακός φοιτητής δεν είναι πτυχιού- 
χος Γεωλόγος, στον αριθμό μεταπτυχιακών μαθημάτων 
μπορεί να προστεθούν ορισμένα βασικά μαθήματα του 
προπτυχιακού προγράμματος του Τμήματος Γεωλο¬ 
γίας του Πανεπιστημίου Πατρών. Οι ανωτέρω ρυθμί¬ 
σεις γίνονται με εισήγηση της επιτροπής μελών ΔΕΠ 
για επιλογή εισακτέων στο Π.Μ.Σ. και απόφαση της 
Γ.Σ.Ε.Σ. 

Η ερευνητική απασχόληση των μεταπτυχιακών φοι¬ 
τητών οδηγεί στη συγγραφή Διατριβής Ειδικότητος ή 
Διδακτορικής Διατριβής, ανάλογα. 

Μεταπτυχιακοί φοιτητές μπορεί να προσλαμβάνο¬ 
νται από το Πανεπιστήμιο Πατρών με ωριαία αντιμισθία 
για να επικουρούν τα μέλη ΔΕΠ στην άσκηση των φοι¬ 
τητών, τη διεξαγωγή φροντιστηρίων, εργαστηριακών 
ασκήσεων, εποπτεία εξετάσεων και διόρθωση ασκή¬ 
σεων. Η σχετική δαπάνη βαρύνει τον προϋπολογισμό 
του Πανεπιστημίου Πατρών. 

Αρθρο 8 

Αριθμός Εισακτέων 

Ο αριθμός των μεταπτυχιακών φοιτητών που θα γί¬ 
νονται δεκτοί κάθε χρόνο και ανά κατεύθυνση - κλάδο 
θα είναι 10. 

Αρθρο 9 
«Προσωπικό» 

Το Τμήμα Γεωλογίας διαθέτει σήμερα 17 μέλη ΔΕΠ. 
Πολλά έχουν σημαντική εμπειρία από τη συμμετοχή 
τους σε Π.Μ.Σ. Πανεπιστημίων της Αλλοδαπής. Στο 
Τμήμα Γεωλογίας σημαντικός αριθμός υποψηφίων εκ¬ 
πονεί σήμερα διδακτορική διατριβή. 

Οι ανάγκες του Τμήματος σε διδακτικό προσωπικό 
αντιμετωπίζονται από το υπάρχον ΔΕΠ. Η αναμενό¬ 
μενη αύξηση του αριθμού ΔΕΠ μέσω των προκηρύξεων 
τετραετών προγραμμάτων που προβλέπονται από το 
άρθρο 6 του Ν. 2083/92 θα ενισχύσει περαιτέρω το 
Π.Μ.Σ. 

Οι ανάγκες του Τμήματος σε βοηθητικό προσωπικό 
απαιτούν, εκτός από τη σταδιακή πλήρωση των 12 κε¬ 
νών οργανικών θέσεων ΕΔΤΠ του Τμήματος (Τεχνικό 
Προσωπικό Εργαστηρίων), την πρόσληψη συνολικά 
έως 16 μεταπτυχιακών φοιτητών με ωριαία αντιμισθία 
(άρθρο 28, Νόμου 2083/92) δεδομένου ότι ο αριθμός 


υπηρετούντων μελών ΕΕΠ είναι ανύπαρκτος και έχει 
καταργηθεί ο θεσμός των ΕΜΥ. 

Αρθρο 10 

Υλικοτεχνική Υποδομή 

Η υπάρχουσα υλικοτεχνική υποδομή σε συνδυασμό 
με την εντός τριετίας προβλεπόμενη ολοκλήρωση του 
κτιρίου Γεωλογίας κρίνεται κατ’ αρχήν επαρκής. Απα¬ 
ραίτητες βελτιώσεις, προσθήκες και τροποποιήσεις 
προβλέπονται να γίνουν σταδιακά και ανάλογα με την 
προσέλευση μεταπτυχιακών φοιτητών και τις διαθέσι¬ 
μες πιστώσεις. 

Αρθρο 11 

Διάρκεια Λειτουργίας 

Η ακριβής διάρκεια λειτουργίας του Μ.Π.Σ. θα είναι 
εννέα χρόνια με δυνατότητα ανανέωσης του προγράμ¬ 
ματος ανά τριετία. 

Αρθρο 12 

Κόστος Λειτουργίας 

Το κόστος λειτουργίας περιλαμβάνει δαπάνες για 
εργαστηριακά και λοιπά αναλώσιμα. Οι δαπάνες αυτές 
μπορούσαν να αντιμετωπιστούν με τον διπλασιασμό 
περίπου του Τακτικού Προϋπολογισμού Δημοσίων 
Επενδύσεων. 

Ειδικότερα, προβλέπονται 15.000.000 δρχ. ανά 
έτος για προμήθεια εργαστηριακού εξοπλισμού και 
10.000.000 δρχ. ανά έτος για μετακινήσεις εκτός 
έδρας, αναλώσιμα και απρόβλεπτες δαπάνες. 

Οι πιθανές πηγές χρηματοδότησης για την κάλυψη 
του ανωτέρω κόστους λειτουργίας περιλαμβάνουν: 

α. ΥΕΠΘ 1.500.000 δρχ. ανά έτος: 

- για κάλυψη εξόδων εργασίας υπαίθρου των μεταπτυ¬ 
χιακών φοιτητών. 

- για κάλυψη εξόδων στα χημικά εργαστήρια. 

- για κάλυψη αναγκαίου εξοπλισμού. 

β. Λοιποί φορείς του Δημοσίου. 

γ. Ιδιωτικοί φορείς (Βιομηχανίες, εταιρείες κ.λπ.). 

δ. Προσφορά υπηρεσιών από τα εργαστήρια (Π.Δ. 
159/84). 

ε. Ο.Τ.Α. 

στ. Ερευνητικά Προγράμματα. 

Αρθρο 13 

Μέχρι της εκδόσεως του Κανονισμού Μεταπτυχια¬ 
κών Σπουδών τα σχετικά με το Π.Μ.Σ. θέματα θα ρυθ¬ 
μίζονται με απόφαση της Γ.Σ.Ε.Σ. 

Ρυθμίσεις που αναφέρονται σε εντάξεις μεταπτυχια¬ 
κών φοιτητών γίνονται ύστερα από απόφαση της 
Γ.Σ.Ε.Σ. 

Η έναρξη λειτουργίας του ανωτέρω Π.Μ.Σ. καθορί¬ 
ζεται με απόφαση της Συγκλήτου Ειδικής Σύνθεσης, 
ύστερα από εισήγηση της Γεν. Συνέλευσης Ειδικής 
Σύνθεσης του Τμήματος. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 26 Ιανουαρίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 
-♦- 

Αριθ. Φ. 124/5/Β2/5165 π.ε. (9) 

Αδεια κατοχής Β' θέσης στον Παναγιώτη Σΰψα. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις: 

1. Του άρθρου 13 παρ. 9 του Ν. 1268/82 «Για τη 
δομή και τη λειτουργία των Ανωτάτων Εκπαιδευτικών 
Ιδρυμάτων» όπως συμπληρώθηκε με την παρ. 6 του άρ¬ 
θρου 48 του Ν. 1404/83. 

2. Το αριθ. 459/2.11.83 Π.Δ. (ΦΕΚ 175/29.11.83 
τ.Α’). 

3. Το αριθ. 129/10.4.1991 Π.Δ. (ΦΕΚ 52/11.4.91 
Τ.Α’). 

4. Τα αριθ. 14874/632/6/87, 11527/507/10.5.88 
έγγραφα του Ελεγκτικού Συνεδρίου. 

5. Τις διατάξεις του άρθρου 9 παρ. 3 του Ν. 1835/89 
(ΦΕΚ 76/14.3.89 τ.Α'). 

6. Τις διατάξεις του άρθρου 28 παρ. 10 του ν. 
2083/92 (ΦΕΚ 159/21.9.92 τ.Α’). 

7. Την αριθ. Η 11086/4.11.93 απόφαση εκχώρησης 
αρμοδιοτήτων στην Υφυπουργό ΥΠΕΠΘ (ΦΕΚ 842/ 
4.11.93 τ.Β’). 

8. Το αριθ. 8510/1.12.1993 έγγραφο του Παν/μίου 
Πατρών, αποφασίζουμε: 

Παρέχουμε την άδεια στον Παναγιώτη Σύψα, επί¬ 
κουρο καθηγητή του τμήματος Μαθηματικών του Παν/ 
μίου Πατρών προκειμένου να ασκήσει και καθήκοντα 
Συμβούλου Σπουδών στο Περιφερειακό Ινστιτούτο Ει¬ 
σαγωγικής Διοικητικής Εκπαίδευσης και Επιμόρφωσης 
(ΠΙΕΔΕΕ) Δυτικής Ελλάδας με έδρα τη Ναύπακτο. 

Η άδεια ισχύει από την ημέρα ανάληψης των καθηκό¬ 
ντων της δεύτερης θέσης ή της έναρξης της δεύτερης 
απασχόλησης, εφόσον είχε προηγηθεί η υποβολή αίτη¬ 
σης χορήγησης της σχετικής άδειας, αλλιώς από την 
ημέρα υποβολής της αίτησης. 

Το σύνολο των αποδοχών και από τις δύο θέσεις δεν 
μπορεί να υπερβαίνει σε καμία περίπτωση το ανώτατο 
όριο απολαβών του άρθρου 6 του Ν. 1256/82. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 31 Ιανουάριου 1994. 

Η ΥΦΥΠΟΥΡΓΟΣ 

ΕΛΕΝΗ ΣΤΕΦΑΝΟΥ 


Αριθ. ΥΠΠΟ/ΚΑΤΕΧΝ/Δ/64170 (10) 

Προσθήκη τμημάτων σπουδών. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά 
Όργανα». 

2. Το Π.Δ/γμα 941 /77 «περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μου¬ 
σικών ιδρυμάτων». 

4. Τον Ν. 299/76 «περί ρυθμίσεως θεμάτων, αφορώ- 
ντων εις τον κανονισμό λειτουργίας των ιδιωτικών μου¬ 
σικών ιδρυμάτων, ως και το από 11.11.57 Β.Δ. «περί 
κυρώσεως του εσωτερικού κανονισμού του Ωδείου 
θεσ/νίκης». 

5. Την απόφαση αριθ. ΥΠΠΟ/- 
ΓΝΟΣ/49095/30 10.91 «Μεταβίβαση αρμοδιοτήτων 
Υπουργού και δικαιώματος υπογραφής «Με εντολή 
Υπουργού», στους Γεν. Γραμματείς, Γεν. Δ/ντές, Προϊ¬ 
σταμένους Δ/νσεων, Τμημάτων, Γραφείων της Κ.Υ. 
του ΥΠΠΟ» (ΦΕΚ 987/Β/28.11.91). 

6. Τις σχετικές αιτήσεις, με τα συνημμένα δικαιολο- 
γητικά, αποφασίζουμε: 

Εγκρίνουμε τη λειτουργία των παρακάτω τμημάτων, 
οτα αντίστοιχα μουσικά εκπαιδευτήρια από το Β' εξά¬ 
μηνο του σχολικού έτους 1993-94: 

1. Παρ/μα Ωδείου Ραυμόνδη, στο Χαλάνδρι, τμήμα¬ 
τος ενοργάνωσης 

2. Μουσική Σχολή Δήμου Καλαμπάκας τμήματος φυ¬ 

γής 

3. Ωδείο Νίκης Ριζοπούλου, τμήματος σύνθεσης. 

Από τις διατάξεις αυτής της απόφασης, δεν προκα- 

λείται δαπάνη, σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 10 Ιανουαρίου 1994 

Με εντολή Υπουργού 
Ο Διευθυντής 

Π. ΠΟΛΥΧΡΟΝΟΠΟΥΛΟΣ 

-♦- 

Αριθ. ΥΠΠΟ/ΚΑΤΕΧΝ/Δ/4890 (11) 

Προσθήκη τμήματος σπουδών στο Αχίλλειο Ωδείο Λά¬ 
ρισας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ/γμα 941/77 «περί Οργανισμού του Υπουρ¬ 
γείου Πολιτισμού και Επιστημών». 

3. Το Β.Δ/γμα 16/66 «περί ιδρύσεως ιδιωτικών μου¬ 
σικών ιδρυμάτων». 

4. Το Ν. 299/76 «περί ρυθμίσεως θεμάτων αφορώ- 
ντων εις τον κανονισμό λειτουργίας των ιδιωτικών μου- 

σικών ιδρυμάτων, ως και το από 11.11.57 Β.Δ. «Περί 
κυρώσεως του εσωτερικού κανονισμού του Ωδείου 
θεσ/νίκης». 

5. Την αριθ. ΥΠΠΟ/ΓΝΟΣ/ 49095/30.10.91 από¬ 
φαση «Μεταβίβαση αρμοδιοτήτων Υπουργού και δικαι¬ 
ώματος υπογραφής «Με εντολή Υπουργού» στους Γεν. 
Γραμματείς, Γεν. Δ/ντές Προϊσταμένους Δ/νσεων, 
Τμημάτων, Γραφείων της Κ.Υ. του ΥΠΠΟ» (ΦΕΚ 987/ 
Β/28.11.91). 

6. Την αριθ. ΚΑΤΕΧΝ/Δ/18973/1223/15.6.89 από¬ 
φασή μας «Χορήγηση άδειας ίδρυσης και λειτουργίας 
Ωδείου στον Αριστείδη Ορφανίδη» (ΦΕΚ 493/τ.Β7 
16.6.89). 

7. Το από 18.5.89 πρακτικό αυτοψίας, της Δ/νσης 
Τεχνικών Υπηρεσιών, της Νομαρχίας Λαρίσης. 

8. Την από 12.1.94 αίτηση του Αριστείδη Ορφανίδη, 
ιδρυτή του ανωτέρω Ωδείου, με τα συνημμένα δικαιο- 
λογητικά, αποφασίζουμε: 


Συμπληρώνουμε την αριθ. ΚΑΤΕΧΝ/Δ/18973/ 
1223/15.6.89 απόφασή μας «Χορήγηση άδειας ίδρυ¬ 
σης και λειτουργίας Ωδείου στον Αριστείδη Ορφανίδη» 
(ΦΕΚ 493/τ.Β’/16.6.89) και εγκρίνουμε τη λειτουργία 
τμήματος συνθέσεως στο Αχίλλειο Ωδείο Λάρισας, από 
το β’ εξάμηνο σχολικού έτους 1993-94. 

Από τις διατάξεις αυτής της απόφασης, δεν προκα- 
λείται δαπάνη, σε βάρος του κρατικού προϋπολογι¬ 
σμού. 

Η απόφαση αυτή, να δημοσιευθεί στην Εφημερίδα 
της Κυβερνήσεως. 

Αθήνα, 24 Ιανουάριου 1994 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

ΕΘΝΙΚΟ ΤΥΠΟΓΡΑΦΕΙ Ο 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση : 

Καποδιστρίου 34 


Ταχ. Κώδικας : 

104 32 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

ΤΕΙ.ΕΧ 

22.3211 ΥΡΕΤ ΘΠ 

λειτουργούν καθημερινά από δ.ΟΟ' έως 13.00’ 

ΡΑΧ 

5234312 


ΧΡΗΣΙ ΜΕ Σ ΠΛΗ ΡΟΦ ΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52 49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοοίου Ταμείου Για πληροφορίες: τηλ.: 52.48.320 


Τιμέ ς κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' Δρχ. 

15.000 

β) 

» 

» 

» 

Β 

» 

30.000 

Υ) 

» 

» 

» 

Γ 

» 

10.000 

δ) 

» 

» 

» 

Δ 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

π) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

Κ3) 

Για όλα τα Τεύχη εκτός ΤΑΕ-ΕΠΕ 

» 

100.000 


Κωδικός αριθ. κατάθεσης στο Δημόσιο Ταμείο 3512 


ί Ποσοστό 5% υπέρ του Ταμείου Αλληλο- 
| βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






















